b'\n_START_ARTICLE_\nIranska arhitektura\n_START_PARAGRAPH_\nIranska arhitektura bolje re\xc4\x8deno Perzijska arhitektura je arhitektura Irana in iranskega kulturnega prostora. Njegova zgodovina sega vsaj 5000 pred na\xc5\xa1im \xc5\xa1tetjem z zna\xc4\x8dilnimi primeri porazdeljenimi na obse\xc5\xbenem obmo\xc4\x8dju med Tur\xc4\x8dijo in Irakom v Uzbekistanu in Tad\xc5\xbeikistanu, Severni Indiji ter Kavkazu. Perzijski zgradbe obsegajo od kme\xc4\x8dkih ko\xc4\x8d do \xc4\x8dajnic, vrtov in paviljonov, \xc4\x8de na\xc5\xa1tejemo le "nekaj najbolj veli\xc4\x8dastnih objektov, ki jih je svet kdaj videl.\xc2\xab\xc2\xa0 Poleg zgodovinskih vrat, pala\xc4\x8d in mo\xc5\xa1ej, je hitra rast mest, kot je glavno mesto Teheran, prinesla val ru\xc5\xa1enja in novogradnje._NEWLINE_Iranska arhitektura prikazuje veliko pestrost, tako strukturno kot estetsko, iz razli\xc4\x8dnih tradicij in izku\xc5\xa1enj. Brez nenadnih inovacij in kljub vedno novim travmati\xc4\x8dnim vpadom in kulturnim pretresom, je dosegla "individualnost, ki se razlikuje od drugih muslimanskih dr\xc5\xbeav".  Njeni najpomebnej\xc5\xa1a vrlina: "izrazit ob\xc4\x8dutek za obliko in obseg, strukturna iznajdljivost, zlasti pri konstrukcijah obokov in kupol, genialnosti za dekoracijo s svobodo in uspehom nima konkurence v nobeni drugi arhitekturi." _NEWLINE_Tradicionalno je bil vodilni formalni motiv iranske arhitekture njena kozmi\xc4\x8dna simbolika, katero je \xc4\x8dlovek prinesel v komunikacijo in sodelovanje mo\xc4\x8d nebes. Ta tema je ne samo zaradi enotnosti in kontinuitete v arhitekturi Perzije, ampak je tudi primarni vir njenega \xc4\x8dustvene zna\xc4\x8daja._NEWLINE_Perzijski zgodovinar in arheolog Arthur Pope, najve\xc4\x8dji poznavalec iranske umetnosti, je \xc5\xbee od nekdaj privr\xc5\xbeenec arhitekture. Nadvlada arhitekture velja za obe, pred in post islamsko obdobje.\n_START_SECTION_\nOsnovni principi\n_START_PARAGRAPH_\nTradicionalna perzijska arhitektura je ohranila kontinuiteto, \xc4\x8deprav so jo ob\xc4\x8dasno motili notranji politi\xc4\x8dni konflikti ali tuja invazija, in dosegla nezamenljiv slog._NEWLINE_V tej arhitekturi "ni trivialnih stavb; celo vrtni paviljoni imajo plemenitost in dostojanstvo, najponi\xc5\xbenej\xc5\xa1i Karavanseraji imajo \xc5\xa1arm. V izraznosti in komunikativnosti je ve\xc4\x8dina perzijskih zgradb razumljiva - celo zgovorna. Kombinacija intenzivnosti in preprostosti oblike zagotavlja neposrednost, medtem ko ornament in pogosto subtilni proporci nagrajujejo s trajnim opazovanjem.\xc2\xab\xc2\xa0\n_START_SECTION_\nMateriali\n_START_PARAGRAPH_\nRazpolo\xc5\xbeljivi gradbeni materiali narekujejo ve\xc4\x8dino oblik tradicionalne iranske arhitekture. Te\xc5\xbeka glina, ki je na voljo v razli\xc4\x8dnih krajih po vsej planoti, je spodbudila razvoj najbolj primitivnih od vseh gradbenih tehnik, oblikovano blato, stisnjeno kot je mogo\xc4\x8de in posu\xc5\xa1eno na soncu. Ta tehnika, ki se je uporablja v Iranu od anti\xc4\x8dnih \xc4\x8dasov, ni bila nikoli povsem opu\xc5\xa1\xc4\x8dena. Obseg te\xc5\xbeke plasti\xc4\x8dne zemlje, v povezavi z apneno malto, je prav tako olaj\xc5\xa1ala razvoj in uporabo opeke.\n_START_SECTION_\nGeometrija\n_START_PARAGRAPH_\nIranski arhitektura uporablja obilno simbolne geometrije z uporabo \xc4\x8distih oblik, kot so krogi in kvadrati, na\xc4\x8drti temeljijo na pogosto simetri\xc4\x8dni postavitvi, kot so pravokotna dvori\xc5\xa1\xc4\x8da in dvorane.\n_START_SECTION_\nOblikovanje\n_START_PARAGRAPH_\nNekateri oblikovni elementi perzijske arhitekture so vztrajali skozi zgodovino Irana. Najo\xc4\x8ditnej\xc5\xa1i je ob\xc4\x8dutek za obseg in pronicljivo uporabo preprostih in mno\xc5\xbei\xc4\x8dnih oblik. Doslednost dekorativnih prednosti, visoko obokan portal dolo\xc4\x8da vdolbino, stebri z okra\xc5\xa1enimi kapiteli in ponavljajo\xc4\x8di tlorisi in vi\xc5\xa1ine so omembe vredni. Skozi stoletja so se ti elementi ponavljali v povsem razli\xc4\x8dnih vrstah objektov, izdelanih za razli\xc4\x8dne programe in pod pokroviteljstvom vrste vladarjev._NEWLINE_Stebri\xc5\xa1\xc4\x8dna veranda ali talar, videna v skalo vklesanih grobnicah v bli\xc5\xbeini Perzepolisa, se ponovno pojavi v sasanidskih templjih in je bila v poznih islamski dobi uporabljena kot stebri\xc5\xa1\xc4\x8de pala\xc4\x8de ali mo\xc5\xa1eje in prilagojena tudi arhitekturi obcestnih \xc4\x8dajnic. Podobno gonbad, stolp na \xc5\xa1tirih lokih, tako zna\xc4\x8dilen za sasanidsko dobo, \xc5\xa1e danes najdemo v mnogih pokopali\xc5\xa1\xc4\x8dih in Imamzadeh po Iranu. Domiseln zemeljski stolp, ki sega proti nebu, da se dru\xc5\xbei z bo\xc5\xbeanskimi stolpi nebes je trajal v 19. stoletju, medtem ko je notranjost dvori\xc5\xa1\xc4\x8d in bazenov, kotni vhod in obse\xc5\xbena dekoracija starodavna, vendar \xc5\xa1e vedno pogosta zna\xc4\x8dilnost iranske arhitekture.\n_START_SECTION_\nPred islamska arhitektura Perzije\n_START_PARAGRAPH_\nPred islamski arhitekturni slogi so nastajali v 3000 na 4000 letnem arhitekturnem razvoju razli\xc4\x8dnih civilizacij iranske planote. Post islamska arhitektura Irana pa je \xc4\x8drpala ideje iz predhodnika in ima geometrijske in ponavljajo\xc4\x8de oblike, kot tudi povr\xc5\xa1ine, ki so bogato okra\xc5\xa1ene s plo\xc5\xa1\xc4\x8dicami, rezljano \xc5\xa1tukaturo, vzor\xc4\x8daste opeke, cvetli\xc4\x8dne motive in kaligrafijo._NEWLINE_Vsako od obdobij El\xc3\xa1m, Ahemenidi, Parti in Sasanidi so bili ustvarjalci velike arhitekture, ki se je stoletja \xc5\xa1irila dale\xc4\x8d naokoli dale\xc4\x8d do drugih kultur. \xc4\x8ceprav je Iran utrpel svoj dele\xc5\xbe uni\xc4\x8denja, vklju\xc4\x8dno napadom Aleksandra Velikega, ki je po\xc5\xbegal Perzepolis, obstaja dovolj ostankov, ki ustvarjajo sliko te klasi\xc4\x8dne arhitekture._NEWLINE_Ahemenidi so ogromno gradili. Umetnike in materiale, ki so jih uporabljali, so pripeljali iz prakti\xc4\x8dno vseh ozemelj, saj je bila takrat to najve\xc4\x8dja dr\xc5\xbeava na svetu. Pasargad je postavil standard: njegovo mesto je bilo dolo\xc4\x8deno v obse\xc5\xbenem parku z mostovi, vrtovi, pala\xc4\x8dami s stebri in odprtimi paviljoni. Pasargad je skupaj s Suzo in Perzepolisom predstavljal avtoriteto kralja, stopni\xc5\xa1\xc4\x8da slednjih predstavljajo reliefno kiparstvo velikega obsega._NEWLINE_S pojavom Partov in Sasanidov, so se pojavile tudi nove oblike. Partski slog inovacij se je popolnoma razcvetel v sasanidskem obdobju z masivnimi dvoranami z banjastimi oboki, trdnimi zidanimi kupolami in visokimi stebri. Ta vpliv je ostal tudi prihodnja leta._NEWLINE_Na primer, okroglost mesta Bagdad iz abasidske dobe, opozarja na svoje perzijske predhodnike, kot tudi Firouzabad v Farsu. Al-Mansur je najel dva oblikovalca za zasnovo mesta:. Naubakht, nekdanji perzijski zoroasterian, ki je tudi dolo\xc4\x8dil, da mora biti datum ustanovitve mesta astrolo\xc5\xa1ko pomemben in Mashallah ibn Atharija, nekdanjega \xc5\xbdida iz Khorasana._NEWLINE_Ru\xc5\xa1evine Perzepolisa, Ktezifon, Jiroft, Sialk, Pasargad, Firouzabad in Arg-\xc3\xa9 Bam nam nudijo oddaljen pogled, kaj so prispevki Perzijcev v gradbeni\xc5\xa1tvu.\n_START_SECTION_\nPerzijske kupole\n_START_PARAGRAPH_\nSasanidsko cesarstvo je za\xc4\x8delo izgradnjo prvih velikih kupol v Perziji, s takimi kraljevimi zgradbami kot sta pala\xc4\x8di Ardashir in Dezh Dokhtar. Po muslimanski osvojitvi Sasanidskega cesarstva, je imel perzijski arhitekturni slog velik vpliv na muslimansko dru\xc5\xbebo in kupola je postala tudi zna\xc4\x8dilnost muslimanske arhitekture._NEWLINE_Obdobje Ilkanat je prineslo nekaj novosti pri gradnji kupole, ki so s\xc4\x8dasoma omogo\xc4\x8dile Perzijcem zgraditi veliko vi\xc5\xa1je strukture. Te spremembe so kasneje utrle pot safavidski arhitekturi. Vrhunec ilkanatske arhitekture je bil dose\xc5\xbeen z izgradnjo kupole Soltaniyeh (1302-1312) v Zanjanu, Iran, ki ima premer 50 m in je visoka 25 m, in je 3. najve\xc4\x8dja in najvi\xc5\xa1ja zidana kupola, ki so jo kdaj postavili. Tanka kupola, z dvojni oklepom, je oja\xc4\x8dana z loki med plastmi. _NEWLINE_Renesansa v perzijskem mo\xc5\xa1eji in kupolastih zgradbah je pri\xc5\xa1la v \xc4\x8dasu Safavidske dinastije, ko je \xc5\xa1ah Abas I. leta 1598, za\xc4\x8del z rekonstrukcijo Isfahana, s trgom Naqsh-e Jahan kot sredi\xc5\xa1\xc4\x8dem svojega novega glavnega mesta.  Arhitekturno si je sposodil ilkanatske na\xc4\x8drte, vendar je umetni\xc5\xa1ko povi\xc5\xa1al modele na novo raven. Prepoznavna zna\xc4\x8dilnost perzijskih kupol, ki jih lo\xc4\x8duje od drugih kupol, ustvarjenih v kr\xc5\xa1\xc4\x8danskem svetu ali otomanskih in mogulskih imperijih, je bila uporaba pisanih plo\xc5\xa1\xc4\x8dic, s katerimi so prekrili zunanjost podobno kot v notranjosti. Teh kupol je v Isfahanu kmalu nastalo na desetine in njihova modra oblika je obvladovala silhueto mesta. Kupole so odsevale na svetlobi sonca, in se pojavljale kot ble\xc5\xa1\xc4\x8de\xc4\x8di turkizni dragulji, vidne milje dale\xc4\x8d ob Svilni cesti skozi Perzijo._NEWLINE_Ta zelo prepoznaven slog arhitekture so podedovali od Seld\xc5\xbeukov, ki so ga \xc5\xbee stoletja uporabljali za svoje mo\xc5\xa1eje, vendar je bil izpopolnjen v \xc4\x8dasu Safavidov, ko so izumili haft- rangi ali sedem barvni slog \xc5\xbeganih plo\xc5\xa1\xc4\x8dice, proces, ki jim je omogo\xc4\x8dil, da so uporabljali ve\xc4\x8d barv za vsako plo\xc5\xa1\xc4\x8dico in ustvarjali bogatej\xc5\xa1e vzorce, lep\xc5\xa1e za oko.  Barve, ki so jo Perzijci favorizirali so bile zlata, bela in turkizna, vzorci pa na temno modrem ozadju.  Obse\xc5\xbeno napisni pasovi s kaligrafijo in arabeske na ve\xc4\x8dini pomembnej\xc5\xa1ih stavb, so bili skrbno na\xc4\x8drtovani pod nadzorom in izvedbo Reza Abbasija, ki je bil imenovan za vodjo kraljeve knji\xc5\xbenice in mojstra kaligrafije na dvoru \xc5\xa1aha leta 1598 , medtem ko je Shaykh Bahai nadziral izvedbo gradbenih projektov. S 53 metri v vi\xc5\xa1ino, je bila kupola Masjed-e Shah najvi\xc5\xa1ja v mestu, ko je bila dokon\xc4\x8dana leta 1629. Zgrajena je bila kot kupola z dvojnim oklepom, ki ima razpon 14 m med dvema plastema in po\xc4\x8diva na osmerokotnem tamburju.\n_START_SECTION_\nSodobna iranska arhitektura v in zunaj Irana\n_START_PARAGRAPH_\nSodobna arhitektura v Iranu se za\xc4\x8dne s prihodom prvega obdobja Pahlavijev v zgodnjih 1920-ih letih. Nekateri oblikovalci, kot je Andre Godard, je ustvarjal dela, kot so Narodni muzej v Iranu, ki spominja na iransko zgodovinsko arhitekturno dedi\xc5\xa1\xc4\x8dino. Drugi so si prizadevali zdru\xc5\xbeiti tradicionalne elemente s sodobnimi modeli. Glavni kampus Teheranske Univerze je en tak primer. Drugi, kot sta Heydar Ghiai in Houshang Seyhoun, so posku\xc5\xa1ali ustvariti povsem izvirna dela, neodvisna od prej\xc5\xa1njih vplivov. Borj-e Milad (ali stolp Milad) je najvi\xc5\xa1ji stolp v Iranu in je \xc4\x8detrti najvi\xc5\xa1ji stolp na svetu. Dariush Borbor je bil eden od najbolj inovativnih sodobnih arhitektov v Iranu. Med njegovimi deli je nekaj izjemnih arhitekturnih modelov kot je hi\xc5\xa1a in klinika za Arjomande v Kermanu, hi\xc5\xa1a za Abdoha, Nahavandija, Jalalija v Teheranu; bazar Reza, muzej in knji\xc5\xbenica, spomenik in okolica sveti\xc5\xa1\xc4\x8da imama Reze v Ma\xc5\xa1adu in ve\xc4\x8d razvojnih na\xc4\x8drtov mest v Iranu.\n_START_SECTION_\nPrihodnost arhitekture v Iranu\n_START_PARAGRAPH_\nPo vsem Iranu potekajo veliki gradbeni projekti. Prestige Land of Iran razvija Isfahanski City Center, ki naj bi bilo najve\xc4\x8dje nakupovalno sredi\xc5\xa1\xc4\x8de v Iranu in najve\xc4\x8dje nakupovalno sredi\xc5\xa1\xc4\x8de z muzejem na svetu; vklju\xc4\x8duje hotel, notranji zabavi\xc5\xa1\xc4\x8dni park, trgovsko sredi\xc5\xa1\xc4\x8de, itd. in Ro\xc5\xbea vzhoda, razvojni projekt na otoku Kish v Perzijskem zalivu. Projekt, ki vklju\xc4\x8duje hotel s "7-zvezdicami" in dva s "5 zvezdicami", tri stanovanjska obmo\xc4\x8dja, vile in apartmajska naselja, kavarne, luksuzne salone in trgovine, \xc5\xa1portnih objekte in marino.\n_START_SECTION_\nIranski arhitekti\n_START_PARAGRAPH_\nPerzijske arhitekti so bili v starih \xc4\x8dasih zelo iskani. Na primer, Ostad Isa Shirazi je najpogosteje omenjen kot glavni arhitekt Tad\xc5\xbe Mahala.  Tudi obrtniki so imeli zelo pomembno vlogo pri na\xc4\x8drtih zgradb, kot so afganistanski Minaret Jam, kupola Sultaniyeh ali grobnica Timurlenka v Samarkandu, med mnogimi drugimi. Mnogi iranski arhitekti so gradili v tujini.'